Dødsårsaken forblir en hemmelighet
ARTIKKELEN ER OVER TRE ÅR GAMMEL Det har en domstol i den amerikanske delstaten Georgia bestemt, skriver BBC. Bobbi Kristina Brown døde 26. juli i år etter at hun ble funnet livløs i et badekar i sitt hjem i slutten av januar i år. Hun kom aldri til bevissthet igjen før hun døde. – Både forløpet og dødsårsaken er nå klarlagt, heter det i en uttalelse fra rettsmedisineren i Fulton County i Georgia, Medier over hele verden fulgte utviklingen rundt helsetilstanden til Bobbi Kristina Brown nært, og en måned etter at 22-åringen ble funnet kokte amerikanske medier over med forskjellige versjoner av hennes helsetilstand. – Bobbi Kristina Brown gikk bort søndag 26. juli, omgitt av sin familie. Hun er endelig i Guds armer. Vi ønsker igjen å takke alle for deres enorme mengde kjærlighet og støtte gjennom disse siste månedene, het det i en uttalelse fra familien som blant annet ble gjengitt av CNN. En uke etter at hun sovnet inn, ble Bobbi Kristina gravlagt ved siden av mamma Whitney og bestefaren på Fairview Cemetary i Westfieldi New Jersey.
De rettsmedisinske undersøkelsene rundt dødsfallet til Bobbi Kristina Brown er nå avsluttet og dødsårsaken er klar, men vil ikke bli offentliggjort.